Document ID: /roh_data/filtered/swiss_laws_in_ROHinterleaved.jsonl.gz/23969

This text was translated from EN into Rumantsch Grischun.

The holder is obliged to hand over items or assets that should be seized. The following persons are not required to hand over items or assets:a. the accused;b. persons who have the right to remain silent or to refuse to testify, to the extent that that right applies;c. corporate undertakings, if by handing over items they could incriminate themselves such that they:1. could be held liable under criminal law or2. could be held liable under civil law and if their interest in protection outweighs the interest in prosecution. The criminal justice authority may demand that the person obliged to hand over items or assets does so, may fix a deadline, and notify him or her that in the event of non-compliance the penalties mentioned in Article 292 SCC or a fixed penalty fine may be imposed. Compulsory measures are only permitted if the person concerned refuses to hand over the items or assets or if it may be assumed that a demand to hand over the items or assets may prejudice the success of the measure. SR 311.0

Il possessur è obligà da consegnar objects e valurs da facultad che duain vegnir sequestrads. Nagina obligaziun da consegna n’han:a. la persuna inculpada;b. persunas che han il dretg da refusar da far deposiziuns u da dar perditga, en la dimensiun da quest dretg;c. interpresas, sch’ellas engrevgiassan sasezzas tras la consegna uschè ferm ch’ellas:1. pudessan vegnir fatgas responsablas tenor il dretg penal, u2. pudessan vegnir fatgas responsablas tenor il dretg civil, e sche l’interess da protecziun predominescha l’interess da la persecuziun penala. L’autoritad penala po intimar la persuna ch’è obligada a la consegna da consegnar ils objects u las valurs da facultad, la po fixar in termin e la po render attenta, en cas ch’ella n’observa betg quest termin, a la smanatscha da chasti da l’artitgel 292 CP u a la pussaivladad d’ina multa disciplinara. Mesiras repressivas èn mo admessas, sche la consegna è vegnida refusada u sch’ins sto far quint che l’intimaziun da consegnar ils objects u las valurs da facultad ruinass l’intent da la mesira. SR 311.0